CELEX: C2007/129/16
Language: et
Date: 2007-06-09 00:00:00
Title: Kohtuasi C-188/07: Eelotsusetaotlus, mille esitas Cour de cassation (Prantsusmaa) 3. aprillil 2007 — Commune de Mesquer versus Total France SA, Total International Ltd

9.6.2007   
            
            
               ET
            
            
               Euroopa Liidu Teataja
            
            
               C 129/9
            
         Eelotsusetaotlus, mille esitas Cour de cassation (Prantsusmaa) 3. aprillil 2007 — Commune de Mesquer versus Total France SA, Total International Ltd
   (Kohtuasi C-188/07)
   (2007/C 129/16)
   Kohtumenetluse keel: prantsuse
   Eelotsusetaotluse esitanud kohus
   Cour de cassation
   Põhikohtuasja pooled
   
      Hageja: Commune de Mesquer
   
      Kostjad: Total France SA, varem Total raffinage distribution; Total International Ltd.
   Eelotsuse küsimused
   
               1.
            
            
               Kas kasutaja spetsifikatsioonidele vastav rafineerimisprotsessi tulemusel saadavat rasket kütteõli, mis on tootja poolt mõeldud müügiks kütusena ja mida on mainitud 20. detsembri 1968. aasta direktiivis 68/414/EMÜ (1), muudetud 14. detsembri 1998. aasta direktiiviga 98/93/EÜ (2), võib liigitada jäätmeteks 15. juuli 1975. aasta direktiivi 75/442/EMÜ (3), muudetud 18. märtsi 1991. aasta direktiiviga 91/156/EMÜ (4) ja kodifitseeritud direktiiviga 2006/12/EMÜ (5), artikli 1 tähenduses?
            
         
               2.
            
            
               Kas laeva lastina veetav raske kütteõli, mis valgub õnnetusjuhtumi tagajärjel merre, kujutab endast algkujul või vee ja põhjaladestusega segunenuna jäätmeid direktiivi 2006/12/EÜ I lisa kategooria Q 4 tähenduses?
            
         
               3.
            
            
               Kui vastus esimesele küsimusele on eitav ja teisele küsimusele jaatav, siis kas raske kütteõli tootja (Total raffinage) ja/või müüja ja vedaja (Total international Ltd) tuleb lugeda direktiivi 2006/12/EÜ artikli 1 punktide b ja c tähenduses ning sama määruse artikli 15 kohaldamise eesmärgil jäätmetekitajaks ja/või -valdajaks, juhul kui õnnetusjuhtumi ajal, mille tulemusel toode muutus jäätmeteks, vedas seda kolmas isik?
            
         
      (1)  Nõukogu 20. detsembri 1968. aasta direktiiv 68/414/EMÜ, millega EMÜ liikmesriike kohustatakse säilitama toornafta ja/või naftatoodete miinimumvarusid (EÜT L 308, lk 14; ELT eriväljaanne 12/01, lk 29).
   
      (2)  Nõukogu 14. detsember 1998. aasta direktiiv 98/93/EÜ, millega muudetakse direktiivi 68/414/EMÜ, millega EMÜ liikmesriike kohustatakse säilitama toornafta ja/või naftatoodete miinimumvarusid (EÜT L 358, lk 100; ELT eriväljaanne 12/02, lk 68).
   
      (3)  Nõukogu 15. juuli 1975. aasta direktiiv 75/442/EMÜ jäätmete kohta (EÜT L 194, lk 39; ELT eriväljaanne 15/01, lk 23).
   
      (4)  Nõukogu 18. märts 1991. aasta direktiiv 91/156/EMÜ, millega muudetakse direktiivi 75/442/EMÜ jäätmete kohta (EÜT L 78, lk 32; ELT eriväljaanne 15/02, lk 3).
   
      (5)  Euroopa Parlamendi ja nõukogu 5. aprilli 2006. aasta direktiiv 2006/12/EÜ jäätmete kohta (ELT L 114, lk 9).